Toekomstige ramp – wat nou gedoen? | Dion se gedagtes
So, wat help dit om nou al iets te doen vir iets wat dalk moontlik in die nabye toekoms mag gebeur? Om nou al te begin om iets te doen kan die verskil beteken tussen jou en jou familie se oorlewing of deel raak van die statistieke van ongeluk-slagoffers.
Wat kan ek op hierdie stadium doen?
Hier volg my plan van aksie. Jy mag dalk daarmee fout vind of 'n beter idee mee vorendag kom – praat, want so kan ons mekaar help.
Ek probeer nou al alles uitvind oor wat dalk mag gebeur. Dit sluit voorspellings, profesieë, wetenskaplike waarnemings van wat op die son aangaan, dinge wat al in die aarde se verlede plaasgevind het, op hoogte bly van politieke ontwikkelinge en sulks alles in, om net 'n paar te noem.
Ek bespreek die dinge met my familie – meeste van die tyd op 'n spelende gewys om hulle nie bekommerd te maak nie – maar sodoende betrek ek hulle ten minste by my denkwyses terwyl ek positiewe of negatiewe kommentaar assimileer en vir elke skyn-situasie 'n skyn-plan van aksie uitwerk met almal se doel en bydraes daarby.
Alle situasies kan nie op dieselfe wyses oorleef word nie – 'n ystydperk verg 'n ander plan van oorlewing as politieke onrus – maar in alle gevalle is die oombliklike behoeftes ooreenstemmend: veiligheid, kleding, kos, water, skuiling ens. So enige plan van aksie moet sulks in gedagte hou. Ek probeer uitwerk wat benodig sal word vir elke situasie sodat indien iets gebeur, ons weet: ok, in hierdie situasie maak ons so, in 'n ander situasie maak ons anders.
Ek doen nou al navorsing en probeer selfs resepte oor hoe om kos te bewaar. Ek vergewis myself van biltong maak, vrugte en groente inlê, groente verbou, agter hoenders kyk, kosmaak uit net dit wat beskikbaar is, oorlewing in die veld ens. Ek kry inligting oor hoe om mediese noodgevalle in die veld te hanteer, hoe om water te suiwer, implemente te maak ens. en druk als uit in 'n leêr wat op die laaste oomblik opgeraap en saamgeneem kan word.
Oor die volgende paar jaar gaan ek 'n redelike hoeveelheid gebergde kos opbou op so manier dat dit maklik en vinnig in 'n voertuig of sleepwaentjie gepak kan word.
Ek gaan 'n plan van aksie uitwerk, sodat elke familielid sal weet wat om te doen sodra iets gebeur. Bv. Wat word van die diere, wie skakel die warmwater-verwarmer af en sluit die huis, wie tel watter kinders op en waar gaan ons bymekaarkom as ons nie alreeds bymekaar is nie.
Elke familielid sal 'n "gryp-en-gaan" sak hê, waarin hulle enige persoonlike dinge kan saamneem, plus 'n paar dae se gedroogde ransoen vir ingeval ons nie dadelik bymekaar kan uitkom nie.
Ons het 'n bestemming uitgewerk waarheen ons sal "vlug", waar ons weet ons sal regkom met skuiling, water, die vooruitsig van self groente verbou, die moontlikheid van diere aanhou, ver genoeg bo seevlak en sterk genoeg om aardskuddings te weerstaan of sinkgate te vermy, ver genoeg van onluste.
In bestemmings, besluit of jy wil gaan waar daar baie ander mense gaan wees of nie. Baie van die groepe wat inligting gee oor onttrekking en oorlewing het hulle eie hierargiewe – jy moet besluit of jy wil oorleef waar jy weereens dalk onder 'n "regering" mag wees volgens ander mense se reëls, en of jy dalk wil wees waar daar 'n kleiner groep mag wees waar almal gelyk is ens. Ek persoonlik verkies my eie reëls.
Ons kry al ons belangrike dokumente – ons huis se titelbriewe, motors, kinders se geboortesertifikate, identiteitsdokumente, bankbesonderhede ens. bymekaar en plaas dit ook in 'n leêr wat moet saamgaan. Onthou, as jy dalk na die rampe in staat is om na jou huis terug te keer en jy vind jou huis vol plakkers, moet jy die dokumente besit om aanspraak te maak op jou eiendom.
Bogenoemde is 'n baie algemene samevatting van wat ek doen, maar dit gee ten minste die geraamte om op te bou.
op Mei 20, 2010 at 11:45 nm | Antwoord David
Ek hou van jou benadering. Ek kan jou help met oorlewing gidse en mediese boeke as jy my jou mail stuur kan ek hulle probeer aanstuur. Ek wil weet of jy dalk weet waar mens gedroogde kos in SA kan kry teen redelike pryse die stappers kos is bitter duur. Ek het al 'n redelike databasis opgebou en almal stel voor vriesgedroogde kos.
op Mei 24, 2010 at 3:24 nm | Antwoord Dion
Lekker om van jou te hoor. Ek stel beslis belang in wat jy kan aanstuur – ek sal my e-pos adres na joune deurstuur. Man ja, ek het ook al na gedroogde kos gekyk, maar ek kan jou net presies vertel wat jy alreeds weet. Ek is besig om te kyk na sondroog met swael – dit lyk nie na 'n slegte alternatief nie, en as jy vakuum-verpak daarna behoort jy amper dieselfde resultate te verkry. Ek sal steeds uitkyk, en as jy op iets afkom laat gerus van jou hoor.
op September 13, 2010 at 9:41 nm | Antwoord Wilhelm
Ja Dion ,presies die vraag wat ook vir ons opgekom het so 17 jaar terug.
Ons het ook , toe,twee jong dogtertjies gehad.Ons was goed geleerd met twee bogemiddelde inkomstes.
Ek was egter besonder bewus van die alledaagse gevare in stedelike Suid Afrika.Dit nogal in die Boland.
Feit is ,die ramp wat meeste mense tref loop en ry op strate rond.
As jy werklik die kanse op verkragting,vermooring of verminking (op paaie) vir jou familie wil verminder is daar net een groot stap wat julle moet neem.
Nie baie mense het die guts om dit te doen nie .
Die wat wel het is dankbaar en gelukkig.
Leer uit die geskiedenis .
As dit goed genoeg vir ons voorouers was is dit goed genoeg vir ons.
Gaan na n plek waar jou menswaardigheid nog beskerm en gerespekteer word.Waar misdadigers gevang en gestraf word.
Waar jy nie heeltyd bedreig hoef te voel nie.
Waar heinings,hekke,honde,tralies,alarms,ADE en wat ookal totaal onnodig is.
Ai ,en hier praat ons Afrikaans en maak biltong na hartelus.
Kom loer in.
op Mei 2, 2011 at 4:43 nm | Antwoord Sandra
Ek is in Ballito en droog groente op grootskaal en kan jou bietjie inlig oor die droog of aan jou verskaf as jy belangstel.
op Mei 3, 2011 at 8:17 vm | Antwoord Dion
Dankie vir jou inloer. Ek stel absoluut belang! Jy kan gerus na my e-pos skryf en as dit moontlik is, dalk vir my 'n pryslys stuur?
op Oktober 19, 2012 at 7:35 vm | Antwoord Martha
kan jy groot asb jou DROOGTINGS PROSES aan my ook stuur?
My epos mjburger@vodamail.co.za
op Julie 25, 2013 at 10:25 vm | Antwoord johan
Man Sandra ek wil graag ook meer inligting asb.Ek kyk al na n paar opsies.Droog van groete wat het ek nodig?Ek bly in die Vrystaat.Sal graag van jou wil hoor.Groete johan
op Mei 22, 2014 at 11:37 vm | Antwoord phillip de kock
Hi Sandra kan jy my asb. kontak met inligting aangaande hoe om groente ens. te droog sonder dat hul hul kleur verloor. Baie dankie my naam is phillip by countdown.down9@gmail.com
op Februarie 18, 2016 at 4:21 nm | Antwoord Vena Strauss
Sandra het jy suksesvolle resepte waar gedroogde groente die gebruik word?
op September 7, 2011 at 7:12 vm | Antwoord larrie
Waar kan ek die video oolewing 2012 kry
op September 9, 2011 at 12:59 nm | Antwoord Dion
Jammer ou maat, ek het geen idee nie. Ek soek hom self. Voorspoed!
op Oktober 17, 2011 at 2:16 nm | Antwoord karin
Middag Deon, het op jul site afgekom toe ek goed soek oor seepmaak. Het ook o.a. die artikel hierbo gelees en die volgende stuk het ook my aandag getrek
Kan jy asb moontlik vir my haar e-mail stuur – stel baie belang in droog van groente.
op Oktober 17, 2011 at 3:15 nm | Antwoord Dion
Dankie vir jou inloer! Ek sal vir Sandra kontak, haar laat weet dat jy belangstel en toestemming kry om haar e-pos aan jou te stuur. Ek sal jou binnekort kontak.
op Oktober 17, 2011 at 4:13 nm | Antwoord karin
Baie dankie Deon – waardeer.
op Oktober 21, 2011 at 1:35 nm | Antwoord Dion
Dis Vrydag en ek het nog steeds niks van Sandra gehoor nie. As sy nog nie teen Maandag geantwoord het nie sal ek die besonderhede vir jou aanstuur – ek is seker sy sal nie omgee nie.
op November 23, 2011 at 5:48 nm | Antwoord bekommerd
Dion kan jy asb al die inligting oor gedroogte kos en waar om inligting oor mediese noodgevalle ens,
op November 28, 2011 at 12:19 nm | Antwoord Dion
Ek is besig om nog meer inligting bymekaar te sit. Ek sal dit beskikbaar stel sodra ek reg is.
op Desember 26, 2011 at 1:42 nm | Antwoord Liezel Groenewald
Het vandag op jou website afgekom. Het vanoggend die laaste 20 min van Oorlewing 2012 gekyk wat my stiefsuster opgeneem het. Ons wil ook graag voorbereid wees. Het niks om te verloor nie! As jy asb enige inligting het wat ons miskien kan gebruik sal dit gaaf wees.
op Januarie 11, 2012 at 4:39 nm | Antwoord Dion
Hallo Liezel, en baie welkom!
As ek nie by 'n ander leser regkom met 'n kopie van die program nie, kan ek jou dalk nader met 'n deposito in jou rekening in ruil vir 'n kopie van die program?
Ons almal hoop dat regmaak vir rampe nie nodig sal wees nie, maar ek sal eerder regmaak en net 'n paar rand verloor aan ekstra kos, as wat ek niks regmaak nie, iets gebeur en ek verloor als. Hou maar hierdie blaaie dop – ek sal kort-kort nuwe inligting beskikbaar maak.
op Januarie 16, 2012 at 3:01 nm | Antwoord David
Ek het die 2012 DVD oor desember gekoop en hy was nie eers duur nie. Hy nis redelik vrylik beskikbaar by die DVD winkels.
op Januarie 19, 2012 at 3:10 nm | Antwoord eugene uys
dankie vir die gedagte ek dink ook in die rigting van vry wees en iets op my eie doen, my eie reels. Ek verhuis binnekort na Edenvale Oosrand en moet uitkyk na n geskikte plek om heen te vlug met net my vrou en 1jarige baba. Ek gaan n sleepwa en tent aanskaf en rantsoene opgaar maar mens moet water he en uit die oog wees… ek dink aan n laeveldse vakansie oord?
op Maart 14, 2012 at 2:34 nm | Antwoord Dion
Hallo Eugene, en welkom!
Ja, jy's reg; mens kan ook net soveel opgaar, maar uiteindelik moet jy 'n geskikte plek kry waar jy jouself kan onderhou en water is een van die grootste faktore. 'n Laeveldse vakansie oord mag dalk goed wees, maar hou altyd water in gedagte en waar dit vandaan kom – kan die bron dalk besoedel word deur rampe of mense? En kan jy goed groei daar? Laeveldse winters is ook maar redelik knouend. En hoeveel mense is daar? Hoe meer mense, hoe hoër gaan die druk op die waterbron wees. Desperate mense is amper so gevaarlik soos skurke, indien nie erger nie. Daar is net soveel dinge om in gedagte te probeer hou…
op Maart 14, 2012 at 3:42 nm David
Jy was lank stil. Ek het al begin wonder wat is fout. Jy kan vir Eugene my email gee ek is seker jy het hom nog. Edenvale is op my voorstoep en ek kan hom moontlik help. Ek het die laaste paar dae weer deur my hardeskywe gewerk en op 'n paar interesante goed afgekom van medies tot kos ens. Die probleem is daar is so 209 meg opgegaarde data en dit is maar net die wat al uitgesoek is. Daar was 'n baie interesante program op DSTV so 2 Sondae gelede Doomsday Preppers. Dit handel oor mense wat voorberei het vir die einde van die wereld. Ek het dit op my pdr opgeneem maar weet nie hoe om dit af te laai op 'n ander formaat nie.
op Julie 4, 2012 at 4:42 vm | Antwoord Hannes Trollip
Ek sou reken darem dat onder die belangrike dokumente die bybel seker bo-op die stapel aardse dokumente gaan wees? Ek dink maar net dat indien dinge gebeur met 2012 se voorspelling sal ons geloof die grootste dra-krag vir ons moet wees.
Dalk net 'n ander gedagte:
Raak ontslae van die kar, en kry 'n diesel bakkie, verkieslik 4×4 maak nie saak
hoe dit lyk nie, maak net seker dat dit kan ry op en af van die pad, deur modder
en vuur, sit "bull bars" daarop, en 'n towbar, sodat 'n mens deur dinge soos brandende bande kan ry. Kry gelamineerde beskerming vir al die vensters sodat as klippe gegooi word, dit mense nie sny nie. Dis nou nie nodig om 'n Terra Nova vehicle te kry nie, maar die moontlikheid van skaking is baie groter as ooit in sulke omstandighede.
op Julie 4, 2012 at 8:45 vm | Antwoord Dion
Ja, dis vanselfsprekend – met ons Skepper se leiding kan ons helder en logies dinge benader, nie net die goeie seëninge nie maar ook die verliese – menslik en aards – wat beslis gaan gebeur. Met die wyshede uit die Woord behoort ons dan so 'n mate van wet en orde onder onsself te kan handhaaf en nie mekaar indoen op die pad na oorlewing vir ons en ons families nie. Ek dink dat as dinge eers gaan kalmeer, die desperaatheid vir kos, water en skuiling 'n groot rol gaan speel en dis juis dan wanneer ons onsself in toom sal moet hou.
'n Goeie voertuig is beslis 'n voordeel in die geval van oproerigheid en onluste en ek sal dit ook beslis onder die oorlewingsplan daarvoor sit. Ek dink net dat ons in gedagte moet hou dat in sekere ramp-omstandighede voertuie dalk nie diensbaar mag wees nie en ons sal onsself moet regmaak om voet te slaan sonder enige hulpvaardige tegnologie. Maar steeds, dis al hierdie dinge wat help om te beplan vir die verskillende "scenarios".
op Julie 4, 2012 at 9:33 vm | Antwoord Hannes Trollip
More Dion, dankie vir jou terugvoer ek kan dit nie beter stel myself nie. Ek weet nie of jy ook agter kon kom dat mense absoluut die 2012 insident of moontlike insidente net totaal aflag en nie eens bereid is om daaroor te dink nie. Party mense word sommer kwaad vir jou as jy net daaroor praat?
Om alles te ignoreer as nonsens kan dalk 'n groot fout wees?
Dog net ek deel dit met ander.
op Julie 4, 2012 at 10:00 vm | Antwoord Dion
Ek stem, maar ek is eintlik nie verbaas nie. Veral na 2000 wat in so grap ontaard het en almal wat daagliks geïndoktrineer word om van die owerhede en die "sisteem" afhanklik te wees. Ek was een wat ekstra gasbottels gaan koop het en ekstra blikkieskos en water vir 2000 en het saam in verligting agterna gelag, maar wat as dit dalk 'n werlikheid geword het? Ek was nooit spyt oor die ekstra gasbottels nie – hulle is uiters handig, en ons het baie geld agterna bespaar deur ons "oorlewingskos" te gebruik, so daar was geen skade nie.
Dit is beslis 'n lewensgroot fout om als te ignoreer en toe-oë deur die lewe te gaan. Ek sê nog altyd – as mens van iets hoor, doen eers navorsing voordat mens sommer prontuit 'n idee afskiet, en probeer om altyd objektief oor als te wees. Ou maat, daar's niemand so doof soos die wat nie wil hoor nie, en hoe gaan die gesegde? As jy nie wil hoor nie, moet jy maar voel! In 'n ramp-situasie sal ons nie almal kan red nie, al is die feite ooglopend – party mense moet maar hulle eie paadjie loop. Mens kan net die mense help wat gehelp wil word.
op September 17, 2012 at 8:07 vm | Antwoord E Meintjes
Omdat die kospryse so geweldig styg, wil ek ook graag groente en vrugte droog terwyl dit volop in die seisoen is.
Het hulp nodig van hoe om dit te doen.
Het jy dalk 'n handleiding beskikbaar?
Groete vanuit Centurion
op Oktober 3, 2012 at 9:15 vm | Antwoord Dion
Ongelukkig nie, als wat ek daaromtrent weet het ek maar op die internet gelees. Ek weet wel dat party mense draadrakkies in 'n kartondoos plaas en die groente of vrugte beswael met blomswael, maar ek is nie seker hoe om dit self te doen nie.
op November 19, 2012 at 11:05 vm | Antwoord David
Het julle al weer van Martha gehoor. Ek stel defnitief belang as sy gedroogde groente verkoop.
op Februarie 8, 2013 at 4:03 nm | Antwoord Juan
EK IS OPSOEK NA N BOEK WAT KAN HELP OM IN DIE BOS TE OORLEEF, VAN VUUR MAAK, WAPENS MAAK, WATSE WILDE PLANTE GEEET KAN WORD SKUILING BOU ENS,
MY EMAIL IS wheelsoffaithtpt@gmail.com
op Mei 15, 2013 at 12:43 nm | Antwoord Dion
Jong, al my inligting het ek maar sover van die internet afgetrek. Miskien kan een van die ander lesers hier jou help met die titel van 'n boek wat hulle al sover gehelp het? Voorspoed.
op Mei 15, 2013 at 1:30 nm | Antwoord David
Probeer die webblad hy sal jou 'n baie goeie begin gee.
op Augustus 14, 2013 at 9:37 vm | Antwoord Surita
Hi da Deon
Glo jy kan help ek is opsoek na die droog proses van groente
op Augustus 16, 2013 at 9:47 vm | Antwoord Dion
Dankie vir jou inloer! Ek is self opsoek na so-iets. Ek weet net hoe om dit in 'n gekoopde droeër te doen, dit maak dit hopeloos maklik, maar ek is seker jy soek 'n meer basiese metode soos ek? Ek sal probeer om so bietjie meer inligting te bekom en dan laat ek jou weet.
op Augustus 16, 2013 at 9:56 vm | Antwoord Surita
op Mei 14, 2014 at 5:19 nm | Antwoord Bertus Schwan
Goeie Dag Deon, Wil net gou hoor, het jy kennis van sondroog met swael ( groente en vrugte ). Of weet jy waar kan ons 'n droeër koop wat nou nie te duur is nie. of het jy dalk planne om een te bou. dankie vir al die insig.
op Julie 28, 2014 at 10:21 nm | Antwoord Marinda
Kan u asb aan my maklke natuurlike metodes meedeel om groente te droog. Groete. Marinda
op Februarie 18, 2015 at 3:09 nm | Antwoord Heleen du Toit
Ek woon op 'n plaas en my oupa-hul het perskes en vrugte gedroog op sif-draad rake in die son met tee-nette oor. My skoonpa ken ook van ek sal bietjie probeer uitvind want daar is 'n tuis-droog proses. Deon, stuur asb jou epos adres dan mail ek info vir jou wat jy op die blog kan plaas soos ek dit kry.
epos is heleendutoit@yahoo.com
op April 10, 2015 at 9:25 vm | Antwoord Dion
Baie dankie vir jou inloer en bydrae. Ek sal beslis my besonderhede vir jou deurstuur.
op Maart 5, 2017 at 6:43 nm | Antwoord Mariette
Hi ek het al ;n eislike databasis opgebou en doen nog daagliks. Ek sal dit begin vertaal en vir almal stuur wat sal belangstel.
op Maart 5, 2017 at 6:45 nm | Antwoord Dion
Dankie Mariette, dit sal vreeslik gaaf wees
op Maart 7, 2017 at 11:56 vm | Antwoord Cisca
Mariette, Ek wil graag by jou iets uitvind. Kan jy miskien vir my jou epos adres stuur na
op Maart 7, 2017 at 12:50 nm | Antwoord David Prinsloo
Ek sal ook belang stel in wat jy het. My epos is tentevaan@gmail.com
op Mei 23, 2017 at 8:29 nm | Antwoord Twannette
Sal jy asb so gaaf wees om vir ons Mariette se e-pos adres te stuur. Ons het al met die proses begin om ons eie groente en vleis te droog, tente, solar panele, water kanne ens. te koop maar my bekommernis is medikasie en mediese raad.